अलीपुर
अलीपुर (Alipore) भारत के पश्चिम बंगाल राज्य के कोलकाता महानगर के दक्षिणी भाग में स्थित एक मुहल्ला है। प्रशासनिक रूप से यह दक्षिण २४ परगना ज़िले में स्थित है और उस ज़िले का मुख्यालय भी है। माना जाता है कि यहाँ के कुछ घर भारत के सबसे महंगे निवासों में से हैं। यह उत्तर में टॉली नाला, पूर्व में भवानीपुर, पश्चिम में डायमंड हार्बर रोड और दक्षिण में न्यू अलीपुर तक फैला है, और इसकी सीमा का निर्धारण सियालदाह दक्षिण खंड रेल लाइन का बज बज खंड करता है।